**Zápis zo zasadnutia Prezídia ZŠK SR,**

**dňa 07. 04. 2022**

**Spôsob zasadnutia: online z dôvodu protiepidemických opatrení – Covid 19**

**Online prítomní: Mgr. Juraj** Štaudinger, Mgr. Ivan Kočajda, Ing. Pavel Tamáši, Rudolf Danek, Jozef Adamuščin, Ing. Igor Lengvarský

Hostia: Ondrej Bihári

**1. Otvorenie**

Prezident ZŠK SR Mgr. Juraj Štaudinger privítal prítomných, otvoril zasadnutie a prečítal návrh programu zasadnutia.

**Program:**

**1. Otvorenie**

**2. Kontrola plnenia úloh**

**3. Plánovanie uskutočnenia Zjazdu 2022**

**4. Finančná kontrola Ministerstva školstva**

**5. Rôzne**

**6. Záver**

***Uznesenie č. 15/2022***

***Prezídium ZŠK SR jednomyseľne schvaľuje program zasadnutia v zmysle pozvánky. Mgr. Štaudinger navrhol za zapisovateľku p. Babiakovú Piatrovú.***

**2. Kontrola plnenia úloh**

Uznesenie č. 1/2022 – Schválenie programu zasadnutia dňa 27.01.2022.

Splnené – vypúšťa sa.

Uznesenie č. 2/2022 – Finančná podpora MKK Kolárovo vo výške 500,- eur a odoslanie ďakovného listu.

Splnené – vypúšťa sa.

Uznesenie č. 3/2022 – Poskytnutie finančného príspevku ZO CHaPP Nitrica vo výške 100,- eur.

Splnené – vypúšťa sa.

Uznesenie č. 4/2022 – Preskúšanie pána Marčišovského a pána Čurillu na kvalifikačnom preteku 10. 04. 2022 v Abraháme.

Plní sa – ostáva v platnosti.

Uznesenie č. 5/2022 – Návrh vykonávacieho predpisu o presune figurantov v rámci výkonnostných tried, ktorý bude predložený na Zjazde ZŠK SR. Zodpovední: Rudolf Danek, Ondrej Bihari.

Plní sa – ostáva v platnosti.

Uznesenie č. 6/2022 – Zaslanie napomenutia organizátorovi skúšok – KK Chorvátsky Grob.

Splnené – vypúšťa sa.

Uznesenie č. 7/2022 – Smernica pre prípad nedostavenia sa rozhodcu na skúšky.

Splnené – vypúšťa sa.

Uznesenie č. 8/2022 – Kalendár kynologických akcií – kvalifikačné preteky.

Schválené – vypúšťa sa.

Odpoveď neúspešnému žiadateľovi o kvalifikačné preteky KK Hron Želiezovce a doplnenie informácie k M SR malých plemien – KK Jablonica.

Splnené – vypúšťa sa.

Jednanie pána Pongrácza s MKK Šaľa ohľadne upresnenia podmienok a kritérií usporiadania M SR BVK.

Plní sa – ostáva v platnosti.

Uznesenie č. 9/2022 – Nové ZO.

Splnené – vypúšťa sa.

Uznesenie č. 10/2022 – Informácia pána Tamášiho o vytvorení prístupu pre pána Daneka do zoznamu rozhodcov a figurantov na stránke [www.zsksr.sk](http://www.zsksr.sk).

Konštatačné uznesenie – vypúšťa sa.

Uznesenie č. 11/2022 – Plánovanie Zjazdu ZŠK SR na termín 13.03.2022.

Presunuté – vypúšťa sa.

Uznesenie č. 12/2022 - Návrh na zmenu financovania kvalifikačných pretekov.

Schválené – vypúšťa sa.

Uznesenie č. 13/2022 – Zoznam rozhodcov pre FCI.

Splnené – vypúšťa sa.

Uznesenie č. 14/2022 – Čítačky čipov pre rozhodcov.

Splnené – vypúšťa sa.

**3. Plánovanie uskutočnenia Zjazdu ZŠK SR 2022.**

Prezídium plánuje uskutočnenie Zjazdu ZŠK SR v termíne 11. 06. 2022 v priestoroch hotela DIXON v Banskej Bystrici.

***Uznesenie č. 16/2022***

*Sekretariát zabezpečí odoslanie pozvánky spolu s návratkou jednotlivým základným organizáciám. Oznam o konaní Zjazdu bude zverejnený v Novinách kynológov č. 3-4/2022.*

*Zjazd sa uskutoční iba v prípade priaznivej epidemiologickej situácie, o prípadnom presune alebo zrušení termínu budú členovia oboznámení prostredníctvom oznamu na stránke* [*www.zsksr.sk*](http://www.zsksr.sk)*. Sekretariát zabezpečí podklady pánovi Kočajdovi pre prípravu rozpočtu na rok 2022.*

**4. Finančná kontrola Ministerstva školstva.**

MŠVVaŠ SR vykonalo administratívnu finančnú kontrolu použitej dotácie za rok 2021, ktorá bola zameraná na dodržiavanie podmienok použitia finančných prostriedkov. Pri kontrole bolo zistené pochybenie zo strany ZŠK SR v tom, že zväz neuhrádzal výdavky v predchádzajúcich rokoch z bankového účtu uvedeného v zmluve ale z bežného účtu. Jedná sa o nefinančné pochybenie a je potrebné do 11.04.2022 zaslať zoznam prijatých opatrení a do 29.04.2022 doklad o vykonaní opatrenia aby sa predišlo nedostatku do budúcna.

***Uznesenie č. 17/2022***

*Vykonať poučenie povereného zamestnanca Ing. Veroniky Babiakovej Piatrovej o náležitostiach zmluvy o podpore národného športového projektu a následne do 11.04.2022 zaslať zoznam prijatých opatrení a do 29.04.2022 zaslať dokumentáciu preukazujúcu splnenie prijatého opatrenia na MŠVVaŠ SR.*

**5. Rôzne**

**Bod č. 1**

Sekretariát oboznámil členov Prezídia ZŠK SR o aktuálnom počte rukávov a návlekov, ktoré boli zakúpené z dotácie MŠVVaŠ SR v roku 2020.

***Uznesenie č. 18/2022***

*Členovia Prezídia nahlásia sekretariátu mená figurantov, reprezentantov a iných členov ZŠK SR, ktorým majú byť rukávy a návleky zapožičané. Následne sekretariát zabezpečí podpis zmluvy o zapožičaní a dodanie rukávu a návleku.*

**Bod č. 2**

Páni Tamáši a Danek oboznámili členov Prezídia ohľadom  plánovaného preskúšania figurantov prvej výkonnostnej triedy ZŠK SR. Preskúšanie je plánované na mesiac október 2022 a podrobnosti preskúšania budú zverejnené dodatočne na stránke [www.zsksr.sk](http://www.zsksr.sk).

***Uznesenie č. 19/2022***

*Sekretariát uverejní oznam o plánovanom preskúšaní figurantov prvej výkonnostnej triedy ZŠK v Novinách kynológov č. 3-4/2022.*

**Bod č. 3**

Pán Kočajda informoval členov Prezídia o stave finančných prostriedkov, ktoré sú uložené v Konzervatívnom Plus fonde v Tatrabanke. Vzhľadom na aktuálnu situáciu má fond klesajúcu tendenciu, napriek tomu nie je vhodný čas na výber finančných prostriedkov z fondu. Vývoj stavu finančných prostriedkov sa bude priebežne sledovať.

***Uznesenie č. 20/2022***

*Prezídium jednomyseľne schválilo ponechanie finančných prostriedkov v Konzervatívnom Plus fonde v Tatrabanke.*

**Bod č. 4**

Výcviková komisia navrhla zvýšenie sadzby cestovného pre reprezentáciu zo súčasných 0,20 € za 1 km na sumu 0,35 € za 1 km.

***Uznesenie č. 21/2022***

*Prezídium schválilo ponechanie sadzby cestovného pre reprezentáciu na sume 0,20 € za 1 km.*

**6. Záver**

Mgr. Juraj Štaudinger poďakoval prítomným za účasť a diskusiu a prezídium ZŠK SR ukončil.

Zapísal: Ing. Veronika Babiaková Piatrová

Mgr. Juraj Štaudinger

Prezident ZŠK SR